b"\n_START_ARTICLE_\nHabitatge 1 al carrer \xc3\x9anic del Pont d'Orrit\n_START_SECTION_\nDescripci\xc3\xb3\n_START_PARAGRAPH_\nEs tracta d'un edifici constru\xc3\xaft a quatre vents que consta de planta baixa, pis i golfes, amb coberta a quatre vessants. Els paraments exteriors s\xc3\xb3n de pedra vista, probablement per eliminaci\xc3\xb3 de l'arrebossat original. El frontis principal consta de tres eixos verticals d'obertures, totes elles amb llindes conformades per arcs rebaixats de ma\xc3\xb3. Aquest esquema es repeteix en les altres fa\xc3\xa7anes, en la posterior s'ha afegit un cos que desenvolupa una terrassa a l'al\xc3\xa7ada del primer pis."